พอดีแพทย์ให้ยาฟูล๊อคมากิน แล้วเราสามารถกินพวกวิตามินอาหารเสริมที่มีส่วน ไบโอติน ซิงค์ สังกะสี วิตามินบีต่าง ๆ ได้ไหม? ไม่เคยแพ้ยาค่ะ
สวัสดีค่ะ Folox เป็นชื่อยาทางการค้าของยา Fluoxetine ซึ่งเป็นยาต้านซึมเศร้าที่ออกฤทธิ์เพิ่มปริมาณของสารเซโรโทนินในสมอง จึงช่วยปรับสมดุลของสารเคมีในสมองและรักษาอาการที่เกิดจากภาวะซึมเศร้า โรคตื่นตระหนก หรือโรคย้ำคิดย้ำทำ เป็นยาที่ต้องใช้ภายใต้การดูแลของจิตแพทย์ รับประทานยาตามขนาดยาที่แพทย์สั่ง โดยเบื้องต้นรับประทานครั้งละ 20 มิลลิกรัม วันละครั้งและอาจเพิ่มได้ตามความรุนแรงของโรคปฏิกิริยาของยา Fluoxetine กับยาอื่นเช่น ยาแก้อักเสบกลุ่ม NSAIDs ซึ่งเป็นยาบรรเทาอาการปวด ลดไข้ บวม หรืออาการปวดข้อที่ไม่ใช่สเตียรอยด์ เช่นยาชื่อ ยาไอบูโพรเฟน (Ibuprofen) แอสไพริน (Aspirin) นาพรอกเซน (Naproxen) ไดโคลฟีแนค (Diclofenac) อินโดเมธาซิน (Indomethacin) และไม่ควรใช้ร่วมกับเครื่องดื่มแอลกอฮอล์ยังไม่มีรายงานทางการแพทย์ระหว่างปฏิกิริยาของยา Fluoxetine กับ ไบโอติน ซิงค์ สังกะสี และวิตามินบีรวมค่ะหากระหว่างใช้ยามีอาการอาการคัน มีผื่น ลมพิษ กระสับกระส่าย ตัวแดง ควรรีบกลับไปพบแพทย์ เพราะอาจเป็นผลข้างเคียงที่รุนแรงของยา